joelniklaus/EU_Wikipedias huggingface dataset:
Iso-Panka

Iso-Panka on järvi Kuopion ja Pielaveden rajalla Pohjois-Savon maakunnan länsiosassa. Sen pinta-ala on 5,4 neliökilometriä, josta valtaosa on Pielaveden alueella. Etäisyys Kuopion keskustasta on 46 kilometriä luoteeseen.

Maantiede 
Iso-Pangan pituus etelästä pohjoiseen on 4,7 kilometriä. Järven eteläosan Etelälahden suurin leveys on 750 metriä, keskiosan leveys on yli kaksi kilometriä ja pohjoisessa järvi kapenee alle kilometrin levyiseksi. Pohjoiskolkassaan järvi päättyy Sepänlahteen. Iso-Pangan keskiosasta pohjoiseen ulottuu noin 44 hehtaaria laaja alue, jonka syvyys on vähintään 10 metriä. Sen länsipuolella sijaitsee järven luoteisosan matala alue. Myös järven itäisin osa on matala.

Iso-Pangan saariluku on yhdeksän. Laajimmat saaret ovat järven luoteisosan Tulisaari (noin 10 hehtaaria) ja Mökkisaari (noin 5 hehtaaria). Järven itäosassa Kuopion puolella sijaitsee Lehtosaaret. Iso-Pangan rannat ovat pääosin metsämaata, lisäksi rannoilla on muutama maatila. Järven läntisimmän osan, Sammakkolahden, etelärannalla kohoavan Panganmäen huippu on noin 195 metriä merenpinnan yläpuolella eli noin 70 metriä järven pinnan yläpuolella.

Iso-Pankaan virtaa Murtosjoki etelästä Murto-Pajusesta ja Kyntisenjoki kaakosta Kyntisestä. Pohjoisesta virtaa Losunpuro. Iso-Pangan länsikolkasta lähtee Välijoki Pieni-Pankaan (121,4 metriä mpy), joka laskee Pankajokea länteen Petäjäjärveen, joka laskee Petäjäjokea luoteeseen Pielaveteen (102,3 metriä mpy). Pielaveden ja Iso-Pangan välinen etäisyys on noin kahdeksan kilometriä.

Iso-Pangan vesitilavuus on 19 658 000 kuutiometriä.

Iso-Panka (14.748.1.020) kuuluu Petäjäjoen valuma-alueeseen (14.748), joka on kolmannen jakovaiheen vesistö Kymijoen vesistössä (14). Toinen jakovaihe on Pielaveden alue (14.74) ja ensimmäinen on Rautalamminreitin valuma-alue (14.7). Petäjäjoen valuma-alueeseen kuuluu 34 vähintään hehtaarin laajuista järveä, joista 6 on yli 50 hehtaarin laajuisia. Iso-Panka on alueen suurin järvi, sitä seuraavat Petäjäjärvi, Iso-Pajunen ja Pieni-Panka.

Lähteet 

Maaningan järvet
Pielaveden järvet
Pielaveden alue
Pihla Kaivo-oja

Pihla Kaivo-oja (s. 2002) on suomalainen nyrkkeilijä. Hän edustaa Tampereen Voimailuseuraa.

51–52 kilogramman painoluokissa otteleva vasenkätinen Kaivo-oja voitti alle 22-vuotiaiden EM-pronssia vuonna 2021. Alle 18-vuotiaiden MM-kilpailuissa hän sijoittui kuudenneksi. Naisten Suomen mestaruuden hän on voittanut vuosina 2020 ja 2021. Tammer-turnauksen sarjavoiton Kaivo-oja nyrkkeili vuonna 2022.

Ennen nyrkkeilyn aloittamista isänsä kehotuksesta Kaivo-oja harrasti joukkuevoimistelua, josta hän luopui menetettyään motivaationsa loukkaantumisten takia. Ennen muuttoaan Tampereelle Kaivo-oja asui Kangasalla.

Lähteet 

Suomalaiset nyrkkeilijät
Vuonna 2002 syntyneet
Elävät henkilöt
Nikolai Hakala

Nikolai Hakala (s. 11. heinäkuuta 2003 Hongkong) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan keskushyökkääjä.

Ura 
Hakala syntyi Hongkongissa, kun hänen isänsä työskenteli siellä. Hakala muutti perheineen Suomeen hänen ollessa kaksivuotias. Hakala on Tampereen Ilveksen kasvatti. Hän toimi kaudella 2018–2019 seuran C-nuorten varakapteenina. Hakala oli C-nuorten SM-sarjassa joukkueen paras pistemies, maalintekijä ja syöttäjä tehoilla 11+15=26. Kaudella 2019–2020 hän toimi Ilveksen B-nuorten varakapteenina. Hakala oli joukkueen paras pistemies ja maalintekijä tehoilla 24+21=45. Hän jakoi koko B-nuorten SM-sarjan maalipörssin yhdeksännen sijan Ässien Juuso Aaltosen, Jokereiden Olli Östermanin ja Kärppien Eero Klintrupin kanssa. Kaudella 2020–2021 Hakala oli tehoilla 10+14=24 Ilveksen U20-joukkueen toiseksi paras pistemies Verneri Metsäsen kanssa.

Toukokuussa 2021 Hakala teki Ilveksen kanssa 2+1-vuotisen SM-liigasopimuksen. Hänet nimettiin kaudeksi 2021–2022 seuran U20-joukkueen varakapteeniksi, mutta Hakala pelasi suurimman osan kaudestaan kuitenkin lainalla Mestis-joukkue KOOVEE:ssä. Hänen tulokaskautensa siellä toi 41 runkosarjaottelussa tehot 7+6=13 ja kymmenessä karsintasarjan ottelussa yhden maalin. Ilves lainasi Hakalan JYPin SM-liigajoukkueeseen 10. helmikuuta 2022 Rauman Lukkoa vastaan pelatun ottelun ajaksi, kun joukkueesta oli sivussa useita pelaajia koronavirustartuntojen ja muiden syiden vuoksi. Hakala teki näin ollen liigadebyyttinsä ja hänet merkittiin JYPin kolmossentteriksi laidoilleen kaksi muuta lainapelaajaa, Mikko Haaparanta ja Samuel Salonen. Hakala sai ottelussa jääaikaa 10.58 minuuttia. Ottelu jäi hänelle kauden ainoaksi SM-liigassa.

Tilastot

Lähteet

Viitteet 

Suomalaiset jääkiekkoilijat
Tampereen Ilveksen pelaajat
Vuonna 2003 syntyneet
Elävät henkilöt
Vilma Viitanen

Vilma Viitanen (s. 16. heinäkuuta 2001) on suomalainen nyrkkeilijä. Hän edustaa Tampereen Voimailuseuraa ja aikaisemmin Mikkelin Nyrkkeilijöitä.

Viitanen saavutti alle 17-vuotiaiden tyttöjen EM-hopeaa ja vuonna 2021 alle 22-vuotiaiden naisten EM-hopeaa. Keväällä 2020 hän otti 60-kiloisten sarjavoiton GeeBee-turnauksesta. Tammer-turnauksen sarjavoiton Viitanen nyrkkeili vuonna 2022. Vuonna 2020 hän voitti ensimmäisen naisten Suomen mestaruutensa 57-kiloisten painoluokassa, ja hän toisti saavutuksen seuraavana vuonna.

Mikkeliläislähtöisen Viitasen vanhemmat ovat ammattinäyttelijöitä, ja hänen suvussaan on muitakin kulttuurialalla toimineita. Viitanen itse harjoitteli lapsena viulunsoittoa ja osaa soittaa myös kitaraa ja pianoa. Hän aloitti ohjatun nyrkkeilemisen seitsemänvuotiaana saatuaan innostuksen oltuaan katsomassa Mikkelin teatterissa järjestettyä nyrkkeilyiltaa.

Lähteet 

Suomalaiset nyrkkeilijät
Vuonna 2001 syntyneet
Elävät henkilöt
Lucas Wong

Lucas Wong on vuonna 1999 syntynyt kiinalainen artisti, malli sekä näyttelijä. Hän toimii jäsenenä ryhmissä WayV, NCT sekä SuperM. Hän toimii myös mallina sekä ollut jäsenenä tv-ohjelmassa Keep Running.

Elävät henkilöt
Vuonna 1999 syntyneet
Kiinalaiset laulajat
Miro Lopperi

Miro Lopperi (s. 16. tammikuuta 1992 Espoo) on suomalainen näyttelijä. Hän on koulutukseltaan teatteritaiteen maisteri.

Koulutus 
Miro Lopperi on käynyt Pohjois-Tapiolan lukion Teatterin ja Median linjan ja opiskellut Laajasalon kansanopistossa näyttelijäntaidetta. Taideyliopiston Teatterikorkeakoulusta Lopperi valmistui 2020.

Näyttelijänä 
Miro Lopperi tunnetaan erityisti roolistaan Ylen TV-sarjassa Aikuiset. Lopperin roolihahmo, pyöräkorjaamoyrittäjä Pesso, on sarjan päähenkilö Oonan ihastuksen kohde. Suomen Kansallisteatterissa Lopperi on tehnyt roolit venäläisen näyttämökirjallisuuden klassikoissa, Lokissa ja Karamazovin veljeksissä. Hänen viimeisin näyttämöroolinsa on Turun Kaupunginteatterin Amadeuksen toisessa pääosassa. 

Lopperi on kiinnitetty kestävyysjuoksija Ville Ritolan rooliin suunnitteilla olevaan kotimaiseen elokuvaan.

Huhtikuussa 2022 Miro Lopperi valittiin Q-Teatterin Q-ensembleen , hän esiintyi samana vuonna Q-Teatterin tuotannossa Toksinen Kabaree.

Filmografia

Elokuvat

Televisio

Dubbaukset

Lähteet

Aiheesta muualla 
 

Suomalaiset näyttelijät
Vuonna 1992 syntyneet
Elävät henkilöt
Worship the Eternal Darkness

Worship The Eternal Darkness on Archgoatin viides studioalbumi, joka julkaistiin 26. marraskuuta 2021.

Kappaleet

Arvostelut 
 Imperiumi: 8/10

Lähteet 

Vuoden 2021 albumit
Archgoatin albumit
Truth Social

Truth Social on amerikkalainen yhteisöpalvelu. Palvelu julkistettiin 21. helmikuuta 2022 Yhdysvalloissa. Sen omistaaa Trump Media & Technology Groupin (TMTG), joka on Yhdysvaltain entisen presidentin Donald Trumpin perustama yritys. Yrityksen johdossa on republikaanisen puolueen poliitikko Devin Nunes. Truth Socialin rahoitus ei ole tiedossa.

Yhteisöpalvelu ei ole toistaiseksi saatavilla Suomessa. Julkaisupäivänään palvelun iOS-asiakasohjelma oli kaikkein ladatuin App Storessa.

Lähteet

Aiheesta muualla 

 Truth Social

Yhdysvaltalaiset verkkosivustot
Yhteisöpalvelut
Lappeenrannan joukkoliikenne

Lappeenrannan joukkoliikenne eli Jouko on Lappeenrannassa ja Imatralla liikennöitävää linja-autoliikennettä. Paikallisliikenne on Lappeenrannan kaupungin järjestämää, jonka liikennöinnistä vastaa kilpailutuksen voittanut Savonlinja. Seutulinjat ovat myös kaupungin järjestämää liikennettä, lukuun ottamatta linjoja 100 ja 101, jotka ovat ELY-keskuksen linjoja.

Linjat 

Suomen linja-autoliikenne
Mujhse Dosti Karoge!

Mujhse Dosti Karoge! (; suomeksi ”Olisitko ystäväni!”) on vuonna 2002 ensi-iltansa saanut intialainen hindinkielinen romanttinen draamakomediaelokuva, jonka on ohjannut Kunal Kohli ja tuottanut Yash Chopra. Pääosia näyttelevät Hrithik Roshan, Rani Mukerji ja Kareena Kapoor. Vuoden 1996 yhdysvaltalaisesta komediasta Kaikenkarvaiset lemmikit inspiraationsa saanut elokuva seuraa kolmen ystävän kolmiodraamaa: Raj Khanna (Roshan), Pooja Sahani (Mukerji) ja Tina Kapoor (Kareena Kapoor).

Mujhse Dosti Karoge! oli Kohlin esikoisohjaus, ja hän myös kirjoitti käsikirjoituksen ja tarinan Aditya Chopran kanssa. Elokuvan kuvauksen hoitivat yhdessä Ravi K. Chandran ja Gopal Shah, kun taas Rahul Sharma toimi säveltäjänä. 120 miljoonan rupian budjetilla tehty elokuva sai ensi-iltansa 9. elokuuta 2002. Se ei houkutellut yleisöä, tuotti 336 miljoonaa rupiaa, ja se sai ristiriitaisia arvosteluja kriitikoilta. Kareena Kapoor oli roolistaan ehdolla parhaasta naissivuosasta 4. IIFA Awards -gaalassa, joka oli elokuvan ainoa ehdokkuus.

Juoni 
Nuori mies Englannissa lähettää säännöllisesti sähköpostia lapsuuden mielitietylleen Intiassa, mutta ei tiedä, että hänen saamansa vastaukset ovat toisen tytön kirjoittamia.

Näyttelijät

Soundtrack

Lähteet

Aiheesta muualla 
 
 

Vuoden 2002 intialaiset elokuvat
Intialaiset romanttiset elokuvat
Intialaiset draamaelokuvat
Intialaiset komediaelokuvat
Hindinkieliset elokuvat
Afrofobia

Afrofobia on Suomen oikeusministeriön ”Olen antirasisti” -kampanjan ja Yhdenvertaisuusvaltuutetun mukaan rasismin muoto, jonka syynä on afrikkalaistaustaisuus. Se kohdistuu afrikkalaistaustaisiin henkilöihin, ryhmiin ja yhteisöihin. Afrofobian tarkoitus on epäinhimillistää kohteensa. Siinä yhdistyvät mustien ihmisten kokemat historialliset vääryydet, kuten kolonialismi sekä heihin liitetyt kielteiset stereotypiat. Viranomaiset katsovat, että Suomessa esiintyy rakenteellista rasismia muun muassa afrikkalaistaustaisia kohtaan.

Afrikkalaistaustaisten syrjintä Suomessa 

Yhdenvertaisuusvaltuutettu keräsi syksyllä 2019 tietoa afrikkalaistaustaisten henkilöiden kokemasta syrjinnästä verkkolomakkeen ja yksilöhaastattelujen avulla. Raportin mukaan rakenteellista syrjintää tapahtui ainakin kouluissa. Rodullistamista tapahtui oppilaanohjauksessa, kun kyselyyn vastaajille suositeltiin lukion ja korkeakouluopintojen sijaan toisen asteen koulutusta, kuten hoitoalaa, siitä huolimatta, että suomi oli äidinkieli, koulumenestys hyvä ja kiinnostuksen kohteet  toisaalla. Suomea äidinkielenään puhuvia tai hyvän suomen kielen taidon omaavia vastaajia myös ohjattiin "suomi toisena kielenä" -opetukseen, vaikka sille ei olisi ollut tarvetta. Tässä tapauksessa henkilön poikkeaminen valkoisuusnormista johti siihen, että hänen äidinkielensä oletettiin olevan muu kuin suomi.

Yhdenvertaisvaltuutetun selvityksessä todettiin, että vuonna 2019 pääkaupunkiseudulla somalinkielisten työllisyysaste oli toiseksi alhaisin arabiankielisten jälkeen. Somalinkieliset olivat lisäksi sijoittuneet suorittaviin tehtäviin eikä joukossa juuri ollut toimihenkilöitä. Tämän katsottiin todistavan työmarkkinoilla vallitsevasta rakenteellisesta rasismista.

African Anti-Racist Society osoitti vuonna 2020 mieltään rakenteellisen rasismin, etnisen syrjinnän, afrofobian, vihapuheen ja poliisin harjoittaman etnisen profiloinnin kitkemiseksi.

Katso myös 
 Rasismi Suomessa
 Valkoinen ylivalta

Lähteet 

Rasismi
Janna Jyrkinen

Janna Jyrkinen (s. 14. helmikuuta 2007 Helsinki) on suomalainen taitoluistelija. Hän edustaa Lappeenrannan Taitoluistelijoita ja häntä valmentaa Pietarista kotoisin oleva taitoluisteluvalmentaja Marina Shirshova. Jyrkinen valittiin Suomen taitoluistelumaajoukkueeseen 13-vuotiaana, ja hän on kuulunut maajoukkueeseen kaudesta 2020–2021 alkaen.

Jyrkinen aloitti taitoluistelun neljävuotiaana ja kilpailemisen kuusivuotiaana.

Ura 
Jyrkinen on voittanut taitoluistelun 
 Suomen SM-juniorinaisten Suomen mestaruuden 2022 (Pori joulukuu 2021)
 Pohjoismaiden Juniorinaisten mestaruuden vuonna 2022 (Horsholm Tanska)
 Suomen SM-juniorinaisten SM-pronssin vuonna 2020, kansainvälisesti vielä noviisi-ikäisenä
 Pohjoismaiden Noviisityttöjen mestaruuden vuonna 2020 (Stavanger Norja)
 Suomen ja Pohjoismaiden SM-noviisityttöjen mestaruudet vuonna 2019 (Porvoo ja Linköping Ruotsi)

Lähteet 

Suomalaiset taitoluistelijat
Vuonna 2007 syntyneet
Elävät henkilöt
All Tree

All Tree on psykedeelisen folkin yhtyeen Hexvesselin neljäs studioalbumi. Se julkaistiin 15. helmikuuta 2019 levymerkillä Century Media.

Kappaleet

Arvostelut 
 Imperiumi: 8-/10
 Kaaoszine: 7½/10

Lähteet 

Vuoden 2019 albumit
Hexvesselin albumit
Kindred

Kindred on psykedeelisen folkin yhtyeen Hexvesselin viides studioalbumi. Se julkaistiin 17. huhtikuuta 2020 levymerkillä Svart Records.

Kappaleet

Arvostelut 
 Desibeli.net: 
 Imperiumi: 8+/10

Lähteet 

Vuoden 2020 albumit
Hexvesselin albumit
Svart Recordsin albumit
Vasylivkan piiri

Vasylivkan piiri () on hallinnollinen piiri Ukrainan eteläosassa Zaporižžjan alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Vasylivkan piiri rajoittuu pohjoisessa Zaporižžjan piiriin, idässä Polohyn piiriin, etelässä Melitopolin piiriin, idässä Hersonin alueen Kah’ovkan piiriin ja luoteessa Dnipropetrovskin alueen Nikopolin piiriin. Piirin hallinnollinen keskus on Vasylivkan kaupunki (12 771 as., 2021).

Vasylivkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Zaporižžjan alueen piirien lukumäärän viiteen. Laajentuneen Vasylivkan piirin pinta-alaksi tuli 4 293,5 neliökilometriä.

Ukrainan tilastokeskus arvioi Vasylivkan piirin väkiluvuksi 184 224 (1.1.2021). Kaupunkilaisiksi luokiteltiin  prosenttia piirin asukkaista (115 135 as.), eli neljän kaupungin (Dniprorudne, Enerhodar, Kamjanka-Dniprovska ja Vasylivka) ja kolmen kaupunkityyppisen taajaman väestö. Piirin laajenemisen (7/2020) seurauksena uusi piiri on selvästi aiempaa samannimistä piiriä väkirikkaampi (2017 väestöarvio oli 63 517 as.).

Lähteet

Aiheesta muualla

 Zaporizka oblast (tietosanakirjan Isrorija mist i sil Ukrajinskoji RSR 8. voluumin Zaporizka oblast - artikkelit __n piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Cambiano

Cambiano () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 5 950 asukasta.

Lähteet

Aiheesta muualla

Torinon metropolikaupungin kunnat
Dag Terje Andersen

Dag Terje Andersen (s. 27. toukokuuta 1957 Frogn) on norjalainen työväenpuolueen poliitikko. Hän on toiminut Norjan maatalousministerinä (1996–1997), elinkeinoministerinä (2006–2008) sekä työ- ja sosiaaliministerinä (2008–2009), istunut suurkäräjillä (1997–2001 ja 2005–2021), ollut suurkäräjien puhemies (2009–2013) ja toiminut Lardalin kunnan pormestarina (1987–1992).

Lähteet

Aiheesta muualla
 Dag Terje Andersen Norjan suurkäräjien verkkosivuilla 

Norjan työministerit
Norjan ministerit
Pormestarit
Vuonna 1957 syntyneet
Elävät henkilöt
BreadTube

Breadtube on tai LeftTube on irtonainen ryhmä verkossa toimivia sisällöntuottajia jotka luovat sisältöä, usein videoesseitä ja suoralähetyksiä sosialistiselta, kommunistiselta, anarkistiselta tai muulta vasemmistolaiselta näkökannalta. Breadtuubaajat lisäävät videoitaan yleensä Youtubeen mutta käyttävät myös Twitchin suoratoistopalvelua ja heidän videoistaan keskustellaan usein Redditin ja muiden sosiaalisten verkkosivujen kautta.

Breadtuubaajien tiedetään ottavan osaa eräänlaiseen "algoritmikaappaukseen". He valitsevat ja keskittyvät samoihin aiheisiin joista oikeistolaiset puhuvat. Näin heidän videoitaan suositellaan samalle yleisölle kuin oikeistolaisia ja äärioikeistolaisia videoita ja täten saattavat näkökulmansa laajemalle yleisölle. Moni Breadtuubaaja saa rahoituksensa joukkorahoituksen kautta. Kanavat toimivat monille, etenkin nuorille, johdatuksena vasemmistolaiseen politiikkaan.

Synty
Nimi "Breadtube" (suom. leipätube) tulee Pjotr Kropotkinin kirjasta Taistelu leivästä joka esittelee ja selittää hänen näkemyksensä anarkokommunismista.

BreadTube-ilmiöllä itsellään ei ole selvää alkua. Moni breadtuubaaja aloitti kanavansa pyrkiäkseen vastustamaan anti-"social justice warrior"- ja alt-rightsisältöä, joka lähti nousuun 2010-luvun puolivälissä. Vuoteen 2018 mennessä nämä yksittäiset kanavat olivat luoneet toisiinsa yhteydessä olevan yhteisön. Kaksi merkittävää varhaista Breadtuubaajaa olivat lähtenyt Lindsay Ellis joka lähti Channel Awesomelta vuonna 2015 aloittaakseen oman kanavansa puhuakseen Gamergate-kohusta ja Natalie Wynn joka aloitti ContraPoints-kanavansa vuonna 2016 vastauksena siihen aikaan verkossa vallitsevalle äärioikestolaiselle sisällölle. Wynnin mukaan sekä BreadTuben että alt-rightin alkuperä voidaan jäljittää takaisin uusateismiin.

Muoto
Breadtube-videoilla on usein korkea tuotantoarvo ja ne kestävät tyypillistä YouTube-videota kauemmin. Monet ovat suoria vastauksia oikeistolaisiin puheenaiheisiin ja pyrkivät yleisesti vihamielisten vastaväitteiden sijasta analysoimaan ja ymmärtämään poliittisten vastustajiensa väitteitä, käyttäen hyväkseen mm. huumoria. Moni pyrkii vetoamaan mahdollisimman laajalle yleisölle tavoitellakseen uusia ihmisiä joilla ei ennestään ole vasemmistolaisia näkemyksiä. Videot eivät aina pääty vankkaan johtopäätökseen vaan rohkaisevat yleisöä tulemaan omiin johtopäätöksiinsä käyttäen videossa viitattua materiaalia ja lainattuja lähteitä.

Tunnettuja kanavia
Suurin osa BreaTube-videoista on englannin kielisiä jo moni Breatuubaaja on kotoisin Yhdysvalloista ja Iso-Britanniasta. Nimitys on epävirallinen ja kiistelty koska sisällytykseen ei ole olemassa sovittuja kriteerejä. Usein mainittuja esimerkkejä ovat kuitenkin ContraPoints, Lindsay Ellis, Hbomberguy, Innuendo Studios, Philosophy Tube, Shaun, Destiny ja Hasan Piker. Moni heistä on torjunut nimikkeen.

Rahoitus
Moni Breadtuubaaja saa rahoituksensa Patreonin kautta ja kieltäytyy sponsoroinnista ja mainonnasta. Tämä antaa enemmän vapautta tuottaa kriittistä sisältöä.

Lähteet
Johannes Zwick

Johannes Zwick (n. 1496 Konstanz, Saksa - 23. lokakuuta 1542, Bischofszell, Sveitsi) oli saksalainen reoformoitu pappi ja virsirunoilija.

Zwick opiskeli lakia Baselin, Freiburgin, Pariisin ja Padovan yliopistoissa, josta hän valmistui oikeustieteen kandidaatiksi ja oli jonkin aikaa Freiburgissa ja Baselissa. 1518 hän valmistui papiksi  ja vuonna 1522 hänet nimitettiin Ylä-Tonavan Riedlingenin seurakunnan papiksi. Häntä syytettiin kuitenkin luterilaisen opin levittämisestä ja hänet erotettiin virastaan. Hän palasi Konztanziin ja siellä hänet nimitettiin 1527 yhdeksi kaupungin saarnaajaksi. Elokuussa 1542 häneet lähettiin Bischofszelliin, koska alueen pappi oli kuollut ruttoon. Zwick sairastui myös ruttoon ja kuoli siellä.  Hänen muistopäiväänsä vietetään Saksan evankelisissa kirkoissa 23. lokakuuta. 

Zwick oli yksi Sveitsin reformaation johtajista. Hän on Ambrosius Blaurerin ohella tärkein reformoidun kirkon varhaisia laulun kirjoittaja.  Yhdessä mm. veljensä Ambrosiuksen kanssa hän toteutti kotikaupungissaan reformaation. Hänen julkaisi 1533/34 ensimmäinen ”Konstanzer Gesangbuch” laulu/ virsikirjan, sekä 1540 Zürichissä kirjan ”Neu Gesangnbüchlein”. Häntä pidetään eteläsaksalaisen ja sveitsiläisen kirkkolaulun uranuurtajana. 

Monet hänen virtensä ilmestyivät kirjassa "Nüw gsangbüchle von vil schönen Psalmen und geistlichen liedern" joka julkaistiin Zürichissä 1536. Hänen virtensä jäivät kuitenkin unohdukseen, kunnes 1870 löydettiin Philipp Wackernagelin laajasta saksalaisten hengellisten runojen luettelosta. Niiden joukossa on myös virsi "All Morgen ist ganz frisch und neu" joka oli jukaistu 1545, Zwickin kuoleman jälkeen kokoelmassa ”Christlicher ganz Trostlicher Unterricht, wie man sich zu ainem säligen Stärben bereiten sölle“ (Lohdullinen kristillinen opetus siitä, miten tulee valmistautua autuaan kuolemaan)

Virsi julkaistiin muutamissa saksankielissä virsikirjoissa, mutta tunnetuksi se tuli vasta 1927 julkaistun ”Das Morgenlied” kokoelman (julk. Konrad Ameln ja Wilhelm Thomas) kautta. Nykyään virsi on tunnettu niin evankelisten kirkkojen (Evangelische Gesangbuch) ja katolisen kirkon (Gotteslob) virsikirjoissa. 

Virsi on Ruotsin kirkon vuoden 1986 virsikirjassa virsi 178 "Som skimret över hav och sky". ruots. Anders Frostenson 1969. Suomenkielisessä virsikirjassa se Anna-Mari Kaskisen 1998 kääntämä "Kun välke merten, auringon". Virren sävelmä on Johann Walterin sävelmä vuodelta 1541 joka on alkuaan tarkoitettu Martin Lutherin jouluvirren "Von Himmer hoh" sävelmäksi.

Lähteet 

 Vuonna 1496 syntyneet
 Vuonna 1542 kuolleet
 Saksalaiset virsirunoilijat
Kansan palvelija (televisiosarja)

Kansan palvelija () on ukrainalainen komediasarja, joka sai ensi-iltansa vuonna 2015. Sarja on ukrainalaisen koomikon Volodymyr Zelenskyin käsikirjoittama, tuottama ja tähdittämä.

Vuonna 2016 sarja sai jatkoa Kansan palvelija 2 -elokuvan muodossa. Tällä hetkellä Yle esittää sarjan kautta 2, joka on laajennettu versio elokuvasta.

Juoni 

Zelenskyi esittää sarjassa Vasyl Holoborodko -nimistä historianopettajaa, joka valittaa oppilailleen maata riivaavasta korruptiosta. Oppilaat kuvaavat tämän ja lataavat sen YouTubeen, minkä johdosta Holoborodkoa aletaan pyytää ehdokkaaksi presidentinvaaleissa. Hän päättää lähteä kisaan ilman mitään aikaisempaa poliittista kokemusta. Hänen vaalikampanjansa keskeinen sisältö on korruption kitkeminen.

Presidentiksi noustuaan Holoborodko kokoaa hallituksensa oligarkien kontrollin ulkopuolisista ystävistään ja alkaa kitkeä korruptiota maasta. Oligarkit vastustavat tätä ja pyrkivät tekemään tyhjäksi uuden presidentin suunnitelmat parhaansa mukaan.

Holoborodkon perhe ja lähipiiri pääsevät myös osaksi maan korruptoitunutta järjestelmää, kun heille tarjotaan esim. 100 % alennusta ostoksista ja poliisin apua uutta presidenttiä herjaavien koomikkojen hiljentämiseksi.

Ensimmäisessä jaksossa Holoborodkolle esitellään erilaisia ylellisiä rannekelloja. Presidentille mainitaan, että Putin käyttää sveitsiläistä Hublot-kelloa, johon Holoborodko reagoi kysyen "Putin, Hublot?", johon hänen avustajansa vastaa "kyllä". Putin Hublot -lausahdus kuulostaa samalta kuin "Putin huilo" (, kirj. "Putin vittuun"), jota ukrainalaiset jalkapallofanit ovat huutaneet. Kyseisen vitsin sisällyttäminen johti siihen, että venäläinen TNT-kanava, joka esitti Kansan palvelijaa Venäjällä, veti sarjan kokonaisuudessaan pois ja, ilmoitti ettei alun perinkään aikonut näyttää kuin vain kolme ensimmäistä jaksoa. TNT:n omistaa Gazprom.

Näyttelijät 

Lähde:

Vastaanotto ja reaktioita 
Kansan palvelija sai Ukrainassa hyvän vastaanoton nousten nopeasti kaikkien aikojen katsotuimpien televisiosarjojen joukkoon. Sarja teki Zelenskyistä kuuluisan, ja hän onnistui vuonna 2019 hyödyntämään tätä suosiota, kun hänet valittiin Ukrainan presidentiksi.

Suomessa sarja näytettiin Yle Areenassa 2019–2020, mutta se ei herättänyt juurikaan kiinnostusta. Venäjän hyökättyä Ukrainaan helmikuussa 2022 sarja on kuitenkin noussut uuteen suosioon ja sen esitysoikeuksia on pyydetty uudestaan useissa maissa: Yle TV1 esittää sarjaa 21.3.22 alkaen arkipäivisin klo 10. 

  (Yle Areena)
  (Channel 4)
  (Arte)
  (TV3)
  (Arte)
  (kanava ei vielä tiedossa)
  (kanava ei vielä tiedossa)
  (ANT1)
  (RTL Klub)
  (kanava ei vielä tiedossa)
  (Pro TV)

Lähteet

Aiheesta muualla 
 Kansan palvelija -sarja Yle Areena

Ukrainalaiset televisio-ohjelmat
Satiirisarjat
Ukrainan politiikka
Mark Lamb

Mark William Lamb (s. 3. elokuuta 1964) on kanadalainen entinen ammattijääkiekkoilija ja nykyinen Western Hockey Leaguen (WHL) Prince George Cougarsin päävalmentaja ja päävalmentaja. Lamb toimi aiemmin American Hockey Leaguen (AHL) Tucson Roadrunnersin ja WHL:n Swift Current Broncosin päävalmentajana. Lamb syntyi Ponteixissa Saskatchewanissa, mutta varttui Swift Currentissä, Saskatchewanissa.

Pelaajan ura 
Calgary Flames valitsi Lambin NHL:n vuoden 1982 ennakkovarauksessa 72. sijalla. Lamb pelasi vain yhden ottelun Flamesissa ennen kun teki sopimuksen Detroit Red Wingsin kanssa vuonna 1986. Yhden kauden aikana Detroitissa Lamb pelasi 22 runkosarjapeliä. Edmonton Oilers otti Lambin omistukseensa vuonna 1987, jossa hän vietti yhteensä viisi kautta ja voitti heidän kanssaan Stanley Cupin vuonna 1990. Ottawa Senators valitsi Lambin sitten vuoden 1992 NHL:n laajennusluonnoksessa, ja hän toimi joukkueen varakapteenina Brad Shaw'n rinnalla NHL-kaudella 1993–1994. 5. maaliskuuta 1994 Lamb vaihdettiin Philadelphia Flyersiin Flyersin vuoden 1988 ensimmäisen kierroksen valintaan Claude Boivin ja alaliigan maalivahti Kirk Daubenspeck . Hän pelasi vain 27 peliä Flyersissä ennen kuin hänet vaihdettiin käteisellä Montreal Canadiensiin . Hän päätti uransa neljällä kautta International Hockey Leaguessa Houston Erosissa ja yhdellä Deutsche Eishockey Ligassa Saksassa Landshut EV :ssä. Yhteensä Lamb pelasi 403 runkosarjapeliä National Hockey Leaguessa tehden 46 maalia ja 100 syöttöä 146 pisteessä.

Valmentajan ja managerin ura 
Lamb jäi eläkkeelle pelaajana vuonna 2000. Vuotta myöhemmin hän palasi Edmontoniin apuvalmentajana. Vuonna 2002 Lamb siirtyi Dallas Starsiin samassa roolissa. Kauden jälkeen, jolloin Stars putosi pudotuspeleistä ennätyksillä 36–35–11, Lamb oli tuolloin Western Hockey Leaguen Swift Current Broncosin päävalmentaja ja toimitusjohtaja.

21. kesäkuuta 2016 Lamb nimitettiin Tucson Roadrunnersin, Arizona Coyotesin American Hockey Leaguen tytäryhtiön, päävalmentajaksi.  Hänet vapautettiin tehtävistä yhden kauden jälkeen.

Vuonna 2018 hänet palkattiin Prince George Cougarsin pääjohtajaksi WHL:ssä.

Palkinnot ja saavutukset 
 WHL East First All-Star Team – 1984
 Stanley Cupin mestaruus 1990 ( Edmonton ).

Lähteet

Kanadalaiset jääkiekkovalmentajat
Philadelphia Flyersin pelaajat
Ottawa Senatorsin pelaajat
Montreal Canadiensin pelaajat
Edmonton Oilersin pelaajat
Detroit Red Wingsin pelaajat
Calgary Flamesin pelaajat
Calgary Flamesin varaamat pelaajat
Elävät henkilöt
Vuonna 1964 syntyneet
Nicolas Meloche

Nicolas Meloche (s. 18. heinäkuuta 1997 Quebec) on kanadalainen jääkiekkoilija. Meloche edustaa NHL-joukkue Calgary Flamesia. Colorado Avalanche varasi Melochen toisella kierroksella 40. varausvuorolla vuoden 2015 varaustilaisuudessa. Syyskuussa 2019 Avalanche kauppasi Melochen Sharksiin vaihdossa Antoine Bibeauhun. Hän on pelipaikaltaan puolustaja ja hänen kätisyytensä on oikea. Meloche on pelannut NHL-urallaan 27 runkosarjan ottelua. Näissä hän on tehnyt yhden maalin ja kolme syöttöä eli neljä tehopistettä. Tilastot päivitetty 23. helmikuuta 2022.

Lähteet 

Kanadalaiset jääkiekkoilijat
San Jose Sharksin pelaajat
Colorado Avalanchen varaamat pelaajat
Vuonna 1997 syntyneet
Elävät henkilöt
Polohyn piiri

Polohyn piiri () on hallinnollinen piiri Ukrainan eteläosassa Zaporižžjan alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Polohyn piiri rajoittuu idässä Donetskin alueeseen (Volnovah’an ja Mariupolin piirit), etelässä Berdjanskin piiriin, lounaassa Melitopolin piiriin, lännessä Vasylivkan piiriin, pohjoisessa Zaporižžjan piiriin. Etelässä vastassa on Asovanmeri. Piirin hallinnollinen keskus on Polohyn kaupunki (18 396 as., 2021).

Polohyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Zaporižžjan alueen piirien lukumäärän viiteen. Laajentuneen Polohyn piirin pinta-alaksi tuli 6 771,9 neliökilometriä.

Ukrainan tilastokeskus arvioi Polohyn piirin väkiluvuksi 167 060 (1.1.2021). Kaupunkilaisiksi luokiteltiin  prosenttia piirin asukkaista (94 702 as.), eli viiden kaupungin (Huljaipole, Molotšansk, Orih’iv, Polohy ja Tokmak) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (2017 väestöarvio oli 40 152 as.).

Lähteet

Aiheesta muualla

 Zaporizka oblast (tietosanakirjan Isrorija mist i sil Ukrajinskoji RSR 8. voluumin Zaporizka oblast - artikkelit Polohyn piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Heidi Holmavuo

Heidi Holmavuo (s. 1983) on suomalainen rikoskirjailija.

Holmavuo on kirjoittanut bestseller-kirja Karhuryhmän yhdessä entisen Karhuryhmä-poliisi Harri Gustafsbergin kanssa. Kirja on on ollut Suomen kuunneltuimpia äänikirjoja kahtena vuonna peräkkäin. Kirjan myyntiluvut hipoivat vuonna 2021 sataatuhatta kappaletta. Kirja oli kotimainen tietokirja/elämäkerta 2020 -ehdokas. 

Holmavuo on kirjoittanut lukuisia kirjallisia teoksia vuosien 2015–2022 aikana. Tunnetuin näistä on Ratkaisematon-äänikirjasarja yhdessä dekkaristi Elina Backmanin kanssa. Äänikirjasarjan viimeiseen osaan Holmavuo onnistui keräämään niin merkittävän tutkimusdatan, että poliisi avasi uudestaan Elli Immon murhatutkinnan vuodelta 1955.

Lähteet

Aiheesta muualla 
 https://www.ts.fi/teemat/5294237

Elävät henkilöt
Suomalaiset rikoskirjailijat
Vuonna 1983 syntyneet
Marco Mengoni

Marco Mengoni (s. 25. joulukuuta 1988) on italialainen laulaja, joka nousi kuuluisuuteen voitettuaan Italian X-factor-kykykilpailun kolmannen tuotantokauden vuonna 2009. Vuonna 2010 Mengoni sijoittui kolmanneksi San Remon musiikkifestivaalissa kappaleella Credimi ancora.

Vuonna 2013 Mengoni voitti San Remon musiikkifestivaalin kappaleella L’essenziale ja valikoitui näin Italian edustajaksi vuoden 2013 Eurovision laulukilpailuun. Kappale sijoittui kilpailussa seitsemänneksi.

Vuosina 2010 ja 2015 Mengoni voitti MTV Europe Music Awards -palkintogaalassa parhaan eurooppalaisen artistin palkinnon.

Diskografia
Sijoitukset Italian albumilistalla.
Studioalbumit
 Solo 2.0 (2011) #1
 #prontoacorrere (2013) #1
 Parole in circolo (2015) #1
 Le cose che non ho (2015) #1
 Atlantico (2018) #1
 Materia (Terra) (2021) #2

Livealbumit
 Re matto live (2010) #1
 Marco Mengoni Live (2016) #1

EP:t
 Dove si vola (2009) #9
 Re matto'' (2010) #1

Lähteet
https://eurovision.tv/participant/marco-mengoni

Viitteet

Italialaiset laulajat
Italian euroviisuedustajat
Vuoden 2013 euroviisuedustajat
Vuonna 1988 syntyneet
Elävät henkilöt
Raisio Futis

Raisio Futis ry eli RaiFu ry on vuonna 1985 perustettu raisiolainen jalkapalloseura. Alun perin seura perustettiin Raision Palloseuran sisarseuraksi tarjoamaan kehittymismahdollisuus nuorille pelaajille ja Raisio Futiksen päämääränä on toimia jalkapallon kasvattajaseurana, ja RaiFu:lla on monta juniorijoukkuetta. RaiFu:n miesten edustusjoukkue pelaa Nelosessa kaudella 2022. RaiFu:n edustus on pelannut Kolmosessa vuosina 1998 ja 2019. Raision Nappulaliiga lopetti toimintansa itsenäisenä yhdistyksenä ja fuusioitui osaksi Raisio Futista. RaiFu:n kotikenttänä toimii Raision LähiTapiola Areena.

Lähteet 

Suomalaiset jalkapalloseurat
Raisiolaiset urheiluseurat
Vaaleamaljatorvi

Vaaleamaljatorvi (Tricalysia pallens) on matarakasvien (Rubiaceae) heimoon, maljatorvien (Tricalysia) sukuun kuuluva kasvilaji. Se on pensas tai joskus pieni puu. Sen lehtiasento on vastakkainen ja lehdet ovat muodoltaan puikeita tai suikeita, suurimmillaan 11 cm pitkiä ja 4 cm leveitä. Väriltään lehdet ovat kiiltäväntummanvihreitä ja nuorissa lehdissä on karvoja pääsuonen kohdalla lehden molemmin puolin. Kukat sijaitsevat kolmen kukan ryhminä ja ovat väriltään valkoisia tai vihertävänkermanvärisiä. Vaaleamaljatorvi kukkii elo–marraskuussa. Hedelmät ovat pyöreitä, halkaisijaltaan 3–6 mm ja kypsinä punaisia. Vaaleamaljatorvi on kuitenkin muunteleva laji ja sen erilaisista muodoista tarvittaisiin lisää tutkimusta.

Vaaleamaljatorvi kasvaa jokivarsien tiheiköissä sekä ainavihannissa metsissä 500–1200 metrin korkeudella merenpinnasta. Lajia tavataan Kaakkois-Afrikassa Tansanian eteläosista Zimbabwen itäosiin ja Mosambikiin ulottuvalla alueella.

Lähteet 
 Flora of Zimbabwe: Tricalysia pallens

Aiheesta muualla 
 Laji.fi: Vaaleamaljatorvi (Tricalysia pallens)
 JSTOR Global Plants: Tricalysia pallens 
 Global Biodiversity Information Facility (GBIF): Tricalysia pallens 

Matarakasvit
Kurt Rommel

Kurt Rommel (20. joulukuuta 1926 Kirchheim unter Teck, Saksa – 5. maaliskuuta 2011 Stuttgart-Bad Cannstatt, Saksa) oli saksalainen luterilainen pappi, virsirunoilija ja hengellisten kirjojen kirjoittaja.

Rommel kasvoi musikaalisessa kodissa ja 11-vuotiaana hän on kirjoittanut eneimmäisen runonsa.  Konfirmaation jälkeen hän päätti valmistua papiksi. Sodan sytyttynä 1939 hän joutui armeijaan. Hän joutui viimeisenä sotavuonna 1945 rintamalle ja ranskalaisten sotavangiksi, mutta hän saattoi jo vankileirissä aloitella teologian opintoja. Hän toimi sittemmin parikymmentä vuotta seurakuntapappina ja 1974-91 Württembergin maakirkon seurakuntalehden "Evangelisches Gemeindeblatt for Württemberg" teologisena toimittajana. Saksan evankelisen kirkon nuorisotyöhön hän on antanut merkittävän panoksen, ja hänen kirjallinen tuotantonsa on runsas ja monipuolinen. 

Hän toimi nuorisopappina  Stuttgartissa ja osallistyi musiikaalis-kulttuuriseen koulutustoimintaan "Evangelische Jugend Deutschland" -nuorisoliitossa. Hänen tavoitteenaan oli luoda lauluja, jotka olivat ajankohtaisia ja puhuttelevia. Hän pyrki uudistamaan jumalanpalveluksen muotoja; urkujen asemasta hän käytti musiikissaan monia musiikin tyylejä ja instrumentteja. Hän teki paljon yhteistyötä jumalanpalvelusuudistaja ja virsirunoilija Dieter Trautweinin kanssa. Hän sävelsi ja kirjoitti 800 virttä tai laulua ja noin 1000 kaanonia.

Hänen tuotannostaan on suomeksi muutama laulu tai virsi.

Suomen evankelis-luterilaisen kirkon virsikirja

 452 Jo Herran armopöytä (Wir sind zum Mahl geladen,1967). Suom. Anna-Maija Raittila 1984. Sävelmä: Melchior Teschner 1615. 
 514 Anna meille rauhasi (Gib uns Frieden jeden Tag!, säk. 1 Rüdeger Lüders, säk. 2–3 Kurt Rommel 1965). Suom. Juhani Forsberg 1966.  Sävelmä: Rüdeger Lüders 1965. 

Ruotsin kirkon virsikirja

 409 Du kallar oss till kyrkan /Me saimme kutsun kirkkoon (Liv Nordhaug Rommelin ”Du hast uns, Herr, gerufen", 1967, muk. 1979, ruots. Britt G. Hallqvist 1983. Suom. Anna-Mari Kaskinen 1996.Sävelmä. Kurt  Rommel 1967)

Siionin kannel

 158 Sun kutsuasi, Herra, olemme totelleet (Du hast uns, Herr, gerufen, 1967). Suom. Lauri ja Petri Thurén.

Lähteet 

 Vuonna 1926 syntyneet
 Vuonna 2011 kuolleet
 Saksalaiset virsirunoilijat
 Saksalaiset papit
 Saksalaiset luterilaiset teologit
Kuninkuusravit 2022

Kuninkuusravit 2022 järjestettiin Forssan Pilvenmäen raviradalla 29. – 31. heinäkuuta 2022. Ne olivat 91. Kuninkuusravit ja neljännet Forssassa pidetyt. Forssan kuninkuusravit oli tarkoitus järjestää jo vuonna 2021, mutta kilpailut siirtyivät vuodella koronaviruspandemian johdosta. Ravikuninkuuden voitti Santtu Raitalan ohjastama Evartti ja kuningatartittelin Tapio Perttusen ohjastama Suven Sametti.

Haku 
Suomen Hippos myönsi 2021 Kuninkuusravit Forssalle marraskuussa 2016, jolloin jaettiin vuosien 2019–2021 kilpailut. Niitä olivat hakeneet Seinäjoen, Lahden ja Kajaanin raviradat sekä Kauhavan PowerPark. Kajaanin ja PowerParkin hakemusten hylkäysten jälkeen vuoden 2019 Kuninkuusravit myönnettiin Lahdelle, 2020 Seinäjoelle ja 2021 Forssalle. Keväällä 2020 puhjenneen koronaviruspandemian johdosta Hippos päätti saman vuoden huhtikuussa siirtää Seinäjoen ja Forssan kuninkuusraveja vuodella eteenpäin.

Osallistujavalinta 
Vuoden 2021 Kuninkuusravien osallistujat valittiin ensimmäistä kertaa niin sanottujen kuninkuusravipisteiden perusteella. Kuninkuusravipisteitä jaettiin maaliskuusta heinäkuun puoliväliin saakka järjestetyissä Kohti Kuninkuusraveja -lähdöissä, jonka jälkeen 12 parasta oria ja 12 parasta tammaa pääsevät mukaan kuninkuus- ja kuningatarkilpailuihin. Järjestäjillä on kuitenkin mahdollisuus vaikuttaa kahden viimeisen hevosen valintaan ja ottaa mukaan esimerkiksi kriteerit täyttävä hevonen, joka on ollut loukaantuneena. Kuninkuuskilpailuun ilmoitettiin määräaikaan mennessä 13 oritta ja kuningatarkilpailuun 17 tammaa.

Kuninkuuskilpailu

Osallistujat

Tulokset

Kuningatarkilpailu

Osallistujat

Tulokset

Muut suurkilpailut 
Kuninkuusraviviikonloppuna kilpailtiin myös perinteiset suomenhevosten suurkilpailut Pikkuprinssi ja Pikkukunkku sekä ensimmäistä kertaa järjestetyt tammojen Pikkuprinsessa ja Pikkukuningatar. 4-vuotiaiden suomenhevosten Pikkuprinssin voitti Teemu Okkolinin ohjastama Topin Muisto ja Pikkunprinsessan niin ikään Okkolinin ohjastama Hentun Liisa. 5-vuotiaiden Pikkukunkun voitti Ari Moilasen ohjastama V.G. Voitto ja Pikkukuningattaren Jarmo Saarelan ohjastama Laurilan Ilona. 

Suomenhevosten montén Suomen mestaruuden voitti Nelly Korpikosken ratsastama Runoneito. Forssan perinteinen lämminveristen suurkilpailu Tammavaltikka järjestettiin myös Kuninkuusravien yhteydessä. Voittajaksi selvisi Jukka Torvisen ohjastama Her Royal Highness.

Lähteet 

2022
Vuoden 2022 urheilu
Forssan urheilu
Raide-Jokeri 2

Raide-Jokeri 2 (usein myös nimellä Jokeri 2) on  Helsingin Vuosaaren ja Vantaan Myyrmäen välille suunniteltu 22 kilometriä pitkä pikaraitiotie. Se korvaisi nykyisen runkolinjan 560. Poikittaissuuntaiselle reitille kuuluisivat muun muassa Kontula, Malmi, Tuomarinkylä, Paloheinä ja Kuninkaantammi. Mellunmäen metroasemalla linja risteäisi Vantaan pikaraitiotien kanssa ja Malmin lentokentällä Viikin–Malmin pikaraitiotien kanssa. Kuten Viikin–Malmin pikaraitiotie, myös Jokeri 2 edellyttäisi Helsinki-Malmin lentoaseman muuttamista asuinalueeksi.

Rakentamisesta ei ole tehty päätöstä. Raitiotie voitaisiin rakentaa vaiheittain niin, että reitin kysytyin yhteysväli Vuosaari–Kontula–Malmi rakennettaisiin ensin. Arvioitu matkustajamäärä koko linjalle on 75 000 vuorokaudessa vuonna 2050.

Katso myös 
 Helsingin raitioliikenne
 Paloheinäntunneli, joukkoliikennetunneli Jokeri 2:n reitillä
 Raide-Jokeri, vuonna 2024 valmistuva pikaraitiotie Itäkeskuksesta Keilaniemeen

Lähteet

Aiheesta muualla 
 Kuva reitistä (PDF)
 Yleiskaavan pikaraitiotieverkko Helsingin karttapalvelussa

Helsingin liikenne
Vantaan liikenne
Suomen raitioliikenne
Pikaraitiotiet
Suunnitteilla olevat rakennukset ja rakennelmat
Ratasuunnitelmat Suomessa
Kuninkuusravit 2023

Kuninkuusravit 2023 järjestetään Kouvolan raviradalla heinä–elokuun vaihteessa 2023. Ne ovat 92. Kuninkuusravit ja viidennet Kouvolassa pidettävät. Aikaisemmin Kouvolassa on kilpailtu vuosina 1964, 1973, 1990 ja 2007.

Haku 
Kouvolan ravirata haki vuoden 2022 kuninkuusraveja tammikuussa 2020, jolloin oli jaossa vuosien 2022–2024 Kuninkuusravit. Kouvolan ohella niitä hakivat Jyväskylän, Kaustisen, Lappeenrannan, Oulun, Tampereen ja Vermon raviradat sekä Kauhavan PowerPark. Suomen Hippoksen hallitus esitti Kouvolalle vuoden 2022 Kuninkuusraveja, mutta kun 2020–2021 Seinäjoen ja Forssan Kuninkuusravit siirrettiin koronaviruspandemian johdosta vuodella eteenpäin, myönnettiin Kouvolalle vuoden 2023 Kuninkuusravit kesäkuussa 2020.

Lähteet 

2023
Vuoden 2023 urheilu
Kouvolan urheilutapahtumat
Through Silver in Blood

Through Silver in Blood on yhdysvaltalaisen avant garde metal -yhtye Neurosiksen viides albumi. Albumi julkaistiin 2. huhtikuuta 1996, ja se oli heidän ensimmäinen levynsä julkaistuna Relapse Recordsin kautta. Albumi julkaistiin uudelleen heinäkuussa 2009 yhtyeen oman levy-yhtiön Neurot Recordingsin kautta. Julkaisustaan lähtien Through Silver in Blood on tunnustettu paitsi yhtyeen laadulliseksi huipuksi, myös erääksi post-metal -tyylisuuntaa innostaneista ja kaikkien aikojen parhaista metallialbumeista.

Kappaleet

Kokoonpano 

Neurosis
 Scott Kelly – kitara, laulu, lyömäsoittimet
 Steve Von Till –kirara, laulu, lyömäsoittimet
 Noah Landis – koskettimet, syntetisaattori, samplaus
 Dave Edwardson – bassokitara, taustalaulu
 Jason Roeder – rummut, lyömäsoittimet
 Pete Inc. – kansitaide

Tekninen henkilöstö
 Adam Munoz – apulainen
 Mike Johnson – apulainen
 Mike Bogus – apulainen
 Greg Horn – masterointi
 Billy Anderson – tuotanto

Muut muusikot
 John Goff – Säkkipilli
 Martha Burns – Sello
 Kris Force – Viulu

Viitteet 

Vuoden 1996 albumit
Pohjoinen maakunta (Sambia)

Pohjoinen maakunta (Northern Province) on yksi Sambian kymmenestä maakunnasta. Maakunta sijaitsee Sambian pohjoisosissa ja sen länsipuolella on Luapulan maakunta ja itäpuolella Muchingan maakunta. Pohjoisessa Pohjoinen maakunta rajautuu Kongon demokraattisen tasavallan ja Tansanian rajoihin. Pohjoisen maakunnan pinta-ala on 75567 km2 ja maakunta jakautuu 12 piiriin, joita ovat Chilubi, Kaputa, Kasama, Luwingu, Lunte, Lupososhi, Mbala, Mporokoso, Mpulungu, Mungwi Nsama ja Senga Hill. Maakunnan pääkaupunki on Kasama. Maakunnassa asui vuoden 2010 arvion mukaan 1105824 ihmistä, joista 903208 asui maaseudulla ja 201616 kaupunkialueilla. Maakunnan väestönkasvu on ollut keskimäärin 3,2% vuodessa.

Tanganjikajärvi ulottuu Pohjoisen maakunnan pohjoisosaan ja maakunnan alueella on myös muita järviä. Lisäksi alueella virtaa useita jokia ja maakunnan vesivarat ovatkin hyvin merkittävät verrattuna muuhun Sambiaan. Pohjoisen maakunnan alueella vettä riittääkin maatalouden käyttöön koko ajan ympäri vuoden. Pohjoisen maakunnan alueella on myös monenlaisia mineraaleja ja sieltä löytyy jalokiviä, suoloja sekä saviliusketta.

Pohjoisen maakunnan alueella sijaitsee Mpulungun kansainvälinen satama, josta on liikennettä Tanganjikajärvelle. Kapiri Mposhista Dar-es-Salaamiin kulkeva rautatie kulkee Pohjoisen maakunnan läpi.

Turisteille maakunnan alueella on monenlaista nähtävää ja koettavaa. Maakunnan alueella on muun muassa useita kuumia lähteitä sekä vesiputouksia. Alueella on myös useita erilaisia luontokohteita, kuten muuttolintualueita, Bangweulun suoalueet sekä pensassarvikuonojen asuinalueita. Nsumbusta ja Mpulungusta löytyy hiekkarantoja. Historiaan liittyen maakunnan alueella on ensimmäisen maailmansodan taistelupaikkoja, maakunnan historiaa esittelevä MotoMoto Museum sekä Kasamassa ja Mungwissa sijaitsevat Mwelan alueen kalliomaalaukset.

Lähteet 

Sambian maakunnat
Krementšukin piiri

Krementšukin piiri () on hallinnollinen piiri Ukrainan eteläosassa Pultavan alueella. Piiri on perustettu alkujaan vuonna 1939. Nykyään – heinäkuun 2020 aluelaajennusten jälkeen – Krementšukin piiri rajoittuu pohjoisessa Lubnyn ja Myrhorodin piireihin, idässä Pultavan piiriin, etelässä Kirovohradin alueeseen (Oleksandrijan piiri) sekä lännessä Dnepriin padottuun Krementšukin tekojärveen ja Tšerkasyn alueeseen. Piirin hallinnollinen keskus on Krementšukin kaupunki (217 710 as., 2021).

Krementšukin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Pultavan alueen piirien lukumäärän neljään. Laajentuneen Krementšukin piirin pinta-alaksi tuli 6 106,1 neliökilometriä. 

Ukrainan tilastokeskus arvioi Krementšukin piirin väkiluvuksi 392 341 (1.1.2021). Kaupunkilaisiksi luokiteltiin 
75,2 prosenttia piirin asukkaista (294 897 as.), eli kolmen kaupungin (Hlobyne 9 129 as., Horišni Plavni 50 414 as., Krementšuk 217 710 as.) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (2017 väestöarvio oli 39 862 as.); esimerkiksi Krementšukin ja  Horišni Plavnin kaupungit liitettiin piiriin heinäkuussa 2020.

Lähteet

Aiheesta muualla

 Poltavska oblast (tietosanakirjan Isrorija mist i sil Ukrajinskoji RSR 17. voluumin Poltavska oblast - artikkelit Krementšukin piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)

Pultavan alueen piirit
Ennen aamunkoittoo

Ennen aamunkoittoo on Raappanan neljäs studioalbumi , joka julkaistiin 9. lokakuuta 2015.

kappaleet

Lähteet 

Vuoden 2019 albumit
Raappanan albumit
Luapula

Luapula on noin 560 km pitkä joki eteläisen Afrikan keskiosissa. Se alkaa Bangweulun suoalueilta Sambian itäosista ja virtaa ensin etelään ja länteen kääntyen sitten useiden vesiputousten myötä virtaamaan pohjoiseen laskien lopulta Mwerujärveen. Suurimman osan matkastaan Luapula muodostaa Sambian ja Kongon demokraattisen tasavallan rajan.

Luapula on purjehduskelpoinen viimeisten noin 160 kilometrin matkalla Johnstonin putousten ja Mwerujärven välillä.

Lähteet 

Afrikan joet
Sambian joet
Rajajoet
Sambian rajat
Ruhtinatar Olgan ritarikunta

Ruhtinatar Olgan ritarikunta () on ukrainalainen ritarikunta. Kunnianosoitus voidaan myöntää henkilökohtaisten ansioiden perusteella kenelle tahansa naiselle valtiollisten, kulttuurillisten, sosiaalisten, pedagogisten ja tieteellisten ansioiden perusteella. Saajan ei tarvitse olla Ukrainan kansalainen. Ritarikunta on perustettu vuonna 1997 presidentti Leonid Kutšman määräyksellä.

Ritarikunta on nimetty pyhän Olga Kiovalaisen mukaan.

Ritarikunnassa on kolme luokkaa:

  I luokka
  II luokka
  III luokka

Lähteet 

Ukrainan kunniamerkit
Ritarikunnat
Lubnyn piiri

Lubnyn piiri () on hallinnollinen piiri Ukrainan eteläosassa Pultavan alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Lubnyn piiri rajoittuu idässä Myrhorodin piiriin, etelässä Krementšukin piiriin, lännessä Tšerkasyn alueeseen, luoteessa Kiovan alueeseen (Boryspilin piiri) ja pohjoisessa Tšernihivin alueeseen (Prylukyn piiri).. Piirin hallinnollinen keskus on Lubnyn kaupunki (44 595 as., 2021).

Lubnyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Pultavan alueen piirien lukumäärän neljään. Laajentuneen Lubnyn piirin pinta-alaksi tuli 5 487,8 neliökilometriä. 

Ukrainan tilastokeskus arvioi Lubnyn piirin väkiluvuksi 187 538 (1.1.2021). Kaupunkilaisiksi luokiteltiin 
48,3 prosenttia piirin asukkaista (90 622 as.), eli neljän kaupungin (Hrebinka 10 645 as., Lubny 44 595 as., Pyrjatyn 15 111 as. ja H’orol 12 720 as.) ja kolmen kaupunkityyppisen taajaman väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (2017 väestöarvio oli 31 477 as.).

Lähteet

Aiheesta muualla

 Poltavska oblast (tietosanakirjan Isrorija mist i sil Ukrajinskoji RSR 17. voluumin Poltavska oblast - artikkelit Lubnyn piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)

Pultavan alueen piirit
San Benigno Canavese

San Benigno Canavese () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 5 980 asukasta.

Lähteet

Aiheesta muualla

Torinon metropolikaupungin kunnat
Rigmor Aasrud

Rigmor Aasrud (s. 26. kesäkuuta 1960 Jevnaker) on norjalainen työväenpuolueen poliitikko, joka on toiminut puolueensa ryhmänjohtajana suurkäräjillä vuodesta 2021. Hän on istunut suurkäräjillä vuodesta 2009 ja toiminut aiemmin Norjan hallinto-, uudistus- ja kirkkoministerinä sekä pohjoismaisesta yhteistyöstä vastaavana ministerinä (2009–2013) ja viransijaisena työ- ja sosiaaliministerinä (2009). Vuosina 1995–2005 hän oli Granin pormestari.

Lähteet

Aiheesta muualla
 Sigmor Aasrud Norjan suurkäräjien verkkosivuilla 

Norjan ministerit
Pormestarit
Vuonna 1960 syntyneet
Elävät henkilöt
Nmixx

Nmixx (, tyyliteltynä NMIXX) on eteläkorealainen yhtye, jonka JYP Entertainmentin alayhtiö SQU4D perusti vuonna 2021. Yhtyeeseen kuuluvat jäsenet Lily, Haewon, Sullyoon, Jinni, Bae, Jiwoo ja Kyujin. Yhtye julkaisi ensimmäisen singlealbuminsa Ad Mare helmikuussa 2022.

Historia

Yhtyeen muodostus, Ad Mare ja Entwurf (2021–) 
Heinäkuussa 2021 JYP Entertainment ilmoitti uudesta tyttöyhtyeestään, joka tulisi debytoimaan vuonna 2022. Heinäkuun 16.–25. päivä pystyi ennakkotilaamaan tulevan yhtyeen debyyttialbumin rajoitetun painoksen, johon sisältyi myös muita oheistuotteita. Yhtyeen jäsenet esiteltiin vuorotellen elokuussa esittelyvideoiden kautta seuraavassa järjestyksessä: Jinni, Jiwoo, Kyujin, Sullyoon, Bae, Haewon ja Lily.

Tammikuussa 2022 JYP julkisti yhtyeen nimen olevan Nmixx. Ennen nimen julkaisua yhtyeeseen viitattiin mediassa nimellä JYPn. Helmikuun 2. päivä ilmoitettiin, että yhtye julkaisisi tulevan singlealbuminsa saman kuun 22. päivä. Ad Mare julkaistiin suunnitelmien mukaan 22. helmikuuta yhdessä sen nimikkosinglen ”O.O” kanssa. Nmixxin debyyttiesityksen piti alun perin olla samana päivänä, mutta se jouduttiin lykkäämään maaliskuulle Baen COVID-19-tartunnan takia.

Nmixx julkaisi toisen singlealbuminsa Entwurf 19. syyskuuta.

Jäsenet 

 Lily (릴리)
 Haewon (해원) – johtaja
 Sullyoon (설윤)
 Jinni (지니)
 Bae (배이)
 Jiwoo (지우)
 Kyujin (규진)

Diskografia

Singlealbumit 

 Ad Mare (2022)
 Entwurf (2022)

Singlet 

 ”O.O” (2022)
 ”Dice” (2022)

Lähteet

Aiheesta muualla 

Eteläkorealaiset tyttöbändit